Document ID: 32011R0618

РЕГЛАМЕНТ ЗА ИЗПЪЛНЕНИЕ (ЕС) № 618/2011 НА КОМИСИЯТА
от 24 юни 2011 година
за оттегляне на преустановеното подаване на заявления за лицензии за внос на захарни продукти по тарифна квота 09.4380
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
като взе предвид Регламент (ЕО) № 891/2009 на Комисията от 25 септември 2009 г. за откриване и управление на някои тарифни квоти на Общността в сектора на захарта (2), и по-специално член 5, параграф 2 от него,
като има предвид, че:
(1)
Регламент за изпълнение (ЕС) № 302/2011 на Комисията от 28 март 2011 г. за откриване на извънредна тарифна квота за внос на определени количества захар за пазарната 2010/2011 година (3) преустановява вносните мита за захар с код по КН 1701 и пореден номер 09.4380 за количество от 300 000 тона.
(2)
Подаването на заявления за лицензии за внос, отнасящи се до пореден номер 09.4380, бе преустановено, считано от 20 април 2011 г., с Регламент за изпълнение (ЕС) № 393/2011 на Комисията от 19 април 2011 г. за определяне на коефициента на разпределение за издаването на лицензии за внос, заявени в периода от 1 до 7 април 2011 г., за захарни продукти в рамките на някои тарифни квоти и за преустановяване на подаването на заявления за такива лицензии (4) в съответствие с Регламент (ЕО) № 891/2009.
(3)
Регламент за изпълнение (ЕС) № 589/2011 на Комисията от 20 юни 2011 г. за изменение на Регламент за изпълнение (ЕС) № 302/2011 за откриване на извънредна тарифна квота за внос на определени количества захар за пазарната 2010/2011 година (5) увеличи с 200 000 тона количеството, за което се преустановяват вносните мита за захар с код по КН 1701 и пореден номер 09.4380 до 30 септември 2011 г.
(4)
Поради това преустановеното подаване на заявления следва да бъде оттеглено.
(5)
Управителният комитет за общата организация на селскостопанските пазари не е представил становище в срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Преустановеното подаване на заявления за лицензии за внос за пореден номер 09.4380, въведено от 20 април 2011 г. по силата на Регламент за изпълнение (ЕС) № 393/2011, се оттегля.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 юни 2011 година.

Labels: 3
17